CELEX: 62015CN0564
Language: lv
Date: 2015-11-04 00:00:00
Title: Lieta C-564/15: Lūgums sniegt prejudiciālu nolēmumu, ko 2015. gada 4. novembrī iesniedza Kecskeméti Közigazgatási és Munkaügyi Bíróság (Ungārija) – Farkas Tibor/Nemzeti Adó- és Vámhivatal Dél alfödi Regionális Adó Főigazgatósága

7.3.2016   
            
            
               LV
            
            
               Eiropas Savienības Oficiālais Vēstnesis
            
            
               C 90/2
            
         Lūgums sniegt prejudiciālu nolēmumu, ko 2015. gada 4. novembrī iesniedza Kecskeméti Közigazgatási és Munkaügyi Bíróság (Ungārija) – Farkas Tibor/Nemzeti Adó- és Vámhivatal Dél alfödi Regionális Adó Főigazgatósága
   
   (Lieta C-564/15)
   (2016/C 090/03)
   Tiesvedības valoda – ungāru
   
      Iesniedzējtiesa
   
   
      Kecskeméti Közigazgatási és Munkaügyi Bíróság
   
   
      Pamatlietas puses
   
   
      Prasītājs: Tibor Farkas
   
   
      Atbildētāja: Nemzeti Adó- és Vámhivatal Dél alfödi Regionális Adó Főigazgatósága
   
   
      Prejudiciālie jautājumi
   
   
               1)
            
            
               Vai ar PVN direktīvas (1) noteikumiem, it īpaši ar samērīguma principu un nodokļu neitralitātes un krāpšanas nodokļu jomā novēršanas mērķiem, ir saderīga nodokļu iestādes prakse, kuras pamatā ir PVN likums, saskaņā ar kuru minētā iestāde paziņo preces pircējam (vai pakalpojuma saņēmējam) par nodokļa starpību gadījumā, ja preces pārdevējs (vai pakalpojuma sniedzējs) par darījumu, kuram ir jāpiemēro nodokļa apgrieztās maksāšanas sistēma, izraksta rēķinu saskaņā ar parasto nodokļa sistēmu, to deklarē un par attiecīgo rēķinu Valsts kasē samaksā PVN, savukārt preces pircējs (vai pakalpojuma saņēmējs) atskaita rēķina izrakstītājam samaksāto PVN, lai arī viņš nevar īstenot savas tiesības atskaitīt PVN, ja tas ir paziņots kā nodokļa starpība?
            
         
               2)
            
            
               Vai nodokļa starpības gadījumā piemērojamais sods par nepareiza nodokļa veida izvēli, kas ietver arī naudas sodu 50 % apmērā, ir samērīgs, lai arī Valsts kasei nav nodarīti zaudējumi un arī nav nekādas norādes uz ļaunprātīgu izmantošanu?
            
         
      (1)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 1. lpp.).